ગુજરાતમાં નવી સરકાર બની ત્યારથી કરવામાં આવેલા આ ફેરફારની ભાજપના સંગઠન સહીત પ્રજાએ પણ ખાસ નોધ લીધી છે. પરંતુ જયારે યુનિટી..નો સંદેશ સમગ્ર દેશને આપવાનો હોય ત્યારે સરકાર કે સમાજમાં જ એકતા નહિ હોવાની આ બાબત ભારે વિવાદાસ્પદ બની રહે તેમ લાગે છે. જો રૂપાણી સરકારે જ કોઈ પોલીસીના આધારે આ નિર્ણય કર્યો હોય તો ગુજરાત સરકારની યુનિટી માટે આ ખોટો મેસેજ જઈ રહ્યો છે. જયારે નામદાર કોર્ટની કોઈ ગાઈડલાઈનના આધારે નાયબ મુખ્યમંત્રીની બાદબાકી કરવામાં આવતી હોય તો આ પદની ગરીમાથી લઇ આ નેતાનું કદ એટલું વામન ના બનાવવું જોઈએ કે, જાહેરાતના ખર્ચા સામે તેમની સદંતર અવગણના જ કરવામાં આવે..! જો કરોડો રૂપિયાના ખર્ચે વિશાળ પ્રતિમા બનતી હોય તો ભાજપે જ નીમેલા નાયબ મુખ્યમંત્રીના પદના ગૌરવ સામે જાહેરાતોમાં થોડા પૈસા વધારે ખર્ચીને પણ તેમનો હસતો ચહેરો મુકવો જોઈએ તેવી ભાજપ સંગઠન સહીત ઘણા સમર્થકોની લાગણી છે.